CELEX: 22006D0010
Language: sk
Date: 2006-01-27 00:00:00
Title: Rozhodnutie Spoločného výboru EHP č. 10/2006 z  27. januára 2006 , ktorým sa mení a dopĺňa príloha XIII (Doprava) k Dohode o EHP

30.3.2006   
            
            
               SK
            
            
               Úradný vestník Európskej únie
            
            
               L 92/32
            
         
      ROZHODNUTIE SPOLOČNÉHO VÝBORU EHP
   č. 10/2006
   z 27. januára 2006,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 153/2005 z 2. decembra 2005 (1).
            
         
               (2)
            
            
               Smernica Európskeho parlamentu a Rady 2004/54/ES z 29. apríla 2004 o minimálnych bezpečnostných požiadavkách na tunely v transeurópskej cestnej sieti (2) sa má začleniť do dohody,
            
         ROZHODOL TAKTO:
   Článok 1
   Za bod 17h (smernica Európskeho parlamentu a Rady 2000/30/ES) prílohy XIII k dohode sa vkladá tento bod:
   
               „17i.
            
            
               
                  32004 L 0054: smernica Európskeho parlamentu a Rady 2004/54/ES z 29. apríla 2004 o minimálnych bezpečnostných požiadavkách na tunely v transeurópskej cestnej sieti (Ú. v. EÚ L 167, 30.4.2004, s. 39).
               Ustanovenia smernice sa na účely tejto dohody vykladajú s touto úpravou:
               V odseku 2.3.6 prílohy I k smernici sa dopĺňa toto:
               ‚V prípade tunelov kratších než 10 km a s objemom premávky menším než 4 000 vozidiel na jeden jazdný pruh možno urobiť výnimku, ak analýza rizík ukáže, že možno dosiahnuť rovnakú alebo vyššiu celkovú bezpečnosť prostredníctvom alternatívnych bezpečnostných opatrení.’ “
            
         Článok 2
   Znenie smernice 2004/54/ES v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 28. januára 2006 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 27. januára 2006
      
         
            Za Spoločný výbor EHP
         
         
            Predseda
         
         R. WRIGHT
         
      
   
   
      (1)  Ú. v. EÚ L 53, 23.2.2006, s. 55.
   
      (2)  Ú. v. EÚ L 167, 30.4.2004, s. 39.
   
      (3)  Sú uvedené ústavné požiadavky.